
SKUP“ 


komedija od Marina Držića Dubrovčanina. 


U svoj historiji dubrovačke drame, izašle g. 1871., 
g. A. Pavić na strani 94. govori ovako: ,Kad bi nam 
sva Marinova (t. j. Marina Držića) djela poznata bila, zna- 
menito bi nam se bistorija dubrovačke drame popunila ; 
ovako ne možemo nego gorko žaliti, što smo prisiljeni 
te nam u istoj ostaje nepodpuna slika  najoriginalnijega 
pjesnika“. 


Budući da je naša akademija doskočila opravdanoj 
tužbi napomenutoga pisca tim, što je godine 1875. izdala 
od Držićevih djela sve ono, što nije zubu vremena i dru- 
gim nesgodam žrtvom postalo, to se dan današnji baš na 
temelju tim izdanjem dobivenih podataka svakomu, koji se 
bavi izučavanjem knjige hrvatske, pruža prilika da iz ko- 


1) Rodio se poslije god. 1520, umro oko god. 1580. Od 
njega ostala je sbirka lirskih pjesama i 12 igrokaza. Od ovih 
su 2 pastirke igre u stihovih (Ljubav Venere i Tirena), jedna 
komedija u stihovih (Stanac), dva prikazanja — opet u stihovih 
(Porodjenje Isusovo i Posvetilište Abramovo), najposlije 8 kome- 
dijau prozi; od svih komedija bila je Paviću onda, kad je knjigu 
svoju pisao, poznata samo jedna (Dundo Maroje, naštampan u 
almanaku ,Dubrovnik“ 1867); ostale izišle su u VII. knjizi 
starih pisaca hrvatskih 1875, gdje su preštampana ukupna djela 
Držićeva, izuzamši jednu, koja se je posve zamela, te joj je po- 
znato tek ime (zove se ,Pomet“, kako doznajemo iz Dunda Ma- 
roja str. 243. u akad. izd.) Sravni stari pisci hrv. VII. uvod. 


my pe 


medija, u rečenom izdanju na svjetlo izišavših, nadopuni f: 


sud, štono ga izreče naš vrli akademik o slavnom Dubrov- 


čaninu  (hist. dubr. drame str. 97). A zadaća ovoj raz- | 
pravici bit će, pripoviedati sadržaj jedne g. Paviću onda 4: 
još nepoznate komedije, kojoj je naslov ,Skup“, jer je baš #. 


ovaj igrokaz vrstan jvš više osvjetlati vrline dubrovačkoga 
dramatika, i omjeriti ju, koliko se može, o originalu latin- 
skom, naime Plautovoj komediji ,Aulularia“, koje se je 
pisac dubrovački, premda samo u najglavnijih crtah, držao, 
kako to sam u prologu izpovieda. 
Iz samoga rukopisa doznajemo, da je komedija ova: 


prvi put prikazana u ,Saba Gajčina na piru“, a u izvad- £ 


ku njekom iz istoga komada još čitamo ,godišta 15595. 
mjeseca Marca“. | 

Prema prigodi, kojom ge je komad prikazivao, jeste | 
i prolog: Satir jedan (on sam veli, da je Stjepko, sin 
kuće vlastnikov) izidje i pripovieda, kako su se Njarnasi'), 
koji večeras ,festižaju“, spremili, da učine maškaratu t. j. 
da prikažu malu komedijicu. Zato su i vilu njeku (t. j. 
djevojku) spravili bili, da joj reče prolog, a ona se je već , 
1 pripravila, ,doći s versi sva galanta“, da govori — kad 
al eto smete ih jedna svekrva ob ovoj komediji! Svekrva 
zlo o mladićih govori, a Njarnjasi cjeć nje nicsu ktjeli 
arecitat  (prikazivati)“). Dalje pako nastavlja ovako: ,A 


)) To je njeka_ družina dobrovoljačkih glumaca, sasta- 
vljena od samih mladih Dubrovčana iz uglednih porodica. Takove 
nam se družine često spominju; n. pr. ,Pomet“ ili ,Pometnici“ 
prikazivali su ,Dunda Maroja“; ,,Garcarija“ spominje se u V. 
kom Držićevoj. Stari pisci hrv. knj. VIL, str. VII. 

2) Ovo _ možda je i izmišljeno, jer je prisutna svjetina 
valjda mislila, da će se prikazati kakova pastirska igra (zato | 
je i ,vila“ imala govoriti prolog), kakove su se onda davale 
više puta, a i sam M. Držić izpjevao ih je njekoliko i to veoma 
liepih. 

komedija, mislite, kakva će bit. Starija je neg moj djed i 
pradjed, starija je neg stara komarda, gdje se djeca sad 
kuplju, starija je nego kruh podter (?), sva je ukradena iz 
.F njekoga libra starijega neg je staros, iz Plauta; djeca ga 
if na skuli legaju (u školi čitaju). Starac će njeki bit, koji 
je našao tezoro (blago) u munčjeli (loncu) i skrio ga je u 
njeki ormar pod ognjište. Taj, da (koji) ga je našao, ima 
jedihnu kćer; prije hoće kćer neudati nego joj od tezora 
dat išto za prćiju. Što će od njega i njegova tezora bit, 
# komedija vam će spovidit“. 

Sada se opet izpričava, zašto se ne će prikazati 
pastirska igra: ,Žene, ja kako Stiepo velim vam, pasa'te 
se večeras bez vile; do godišta na poklade ja ću vam ko- 
mediju arecitat od vila“, a i gospoda vlastela neka prijmu 
za dobro, ,jer što se ima, tose dava; a tko sve dava, vele 
dava, a tko srdce dava, svega sebe dava.“ Satir sam je 
starcu u gori kamenoj objavio tezoro, a ,tko hoće da 
zna, kakov je oyo grad, koji se ovdi vidi: ovo je Njar- 
njasgrad, Njarnjasi su ga zidali, Njarnjasi ga gospoduju, 
Njarnjasi mu su i zakone dali . . . u ovom je gradu svaka 
liberta, Ne drugo. Ako komedija ne uzbude dobra, vi ju do- 
brotom vašom učinite dobru i čujte ju s dobriem srdcem“ '). 


Sad ide (prvi čin,) scena prima. Variva godišnica*) 
stara, Gruba godišnica mlada (pred vratima Skupove kuće). 


1) Ovdje ćemo nabrojiti osobe, dolazeće u komediji: 
Starac Skup, — Andrijana, kći njegova, — Kamilo, vlasteličić, 
Dobre, njegova mati, — Zlatikum, njegov ujak, dakle Dobrin 
brat, — Pjerić, prijatelj Kamilov, — Niko, ujak Pjerićev, — 
Gjivo, znanac Dobrin, — Munuo, djetić Kamilov, -— Pasimaha 
Kotoranin, sluga Zlatokumov, — Variva, godišnica stara kod 
Skupa, — Gruba, godišnica mlada kod Dobre, — Driemalo. 

2) Godišnica, (u Dubr.) služkinja, koja se na godinu 
najmi. Vuk, rječnik. 


su O s | i 





























Gruba je došla, da ovdje od susjeda uzme ognja, [| 
ali se namjerila na zlo; pa evo Varivi pripovieda, kako je | 
pristupajući ognjištu čula, gdje njetko kao iza sna govori: , Drži : 
zlato — munčjela — uhiti lupeže!“ i istom se starac sunu 
put nje, te ona jedva zdrava uteče niza stube. Variva # 
joj svjetuje, neka već i ne dodje po oganj, ako ne će da 
nastrada, pa joj onda kaže, da je starac voljan kćer svoju 
Andrijanu bez prćije udati za njekoga zlostara bogataša. 
Ona plače, ali ju otac sili, samo da dinare broji a makar | 
u morske pučine da ju vrže. A djevojka je (Gruba veli) 
vjeru dala vlasteličiću Kamilu, koji ju iskreno S 


Scena seconda. Starac Skup, Variva. 

Skup zove Varivu, a Gruba u brzo se oprosti i 
ode. Eto njega već na vratima; ,Magarico, što izčekuješ ( 
na vratih? Da ja izidem — je li, da razvičeš, što je po 
kući? 

Variva. Tezoro da t' nadjem, veliku tugu! 

Skup. Tezoro — ah tezoro! Odkud ti umiješ dotle ? 

Variva. Umijem! Da ti hoću ukrasti, ne bih imala 
šta ukrasti neg paučina; toga ti je najpunija kuća . . .. 
Ni daš kuhat, ključe od. ognjišta!) držiš, kao da ti je te- 
zoro u ognjištu. Kći ti se namrie glada, djevica kako-an- 
gjeo — nije li ti grieh? 

Skup. Tezoro!? Kako da mi je tezoro u ognjištu? 

Sad joj naloži, neka nikad više ne sbori o kakovu #8; 
tezoru, jer bi tko mogao uzeti na sbilj pa će ih sve za- 
klati. A kad mu se ona oprieči, da je jedva čim kupovati 
jela za objed, on ju srdit tjera gore JAN B neka 
sve Pun ostane kod nje. | 


1) Isto što kuhinja. 

Ona ode i zamalo eto se začuje njeka lupa — 
starac misli, njetko mu bravu obijai hoće da uvali, ali na: 
Skupov krik Variva se oglasi, da ona sama u nutri baš drva 
ciepa. Na to on od nje zatraži ključ od ognjišta, a ona 
mu ga daje sboreći: ,Njeku je zlu mraku u ognjištu skrio, 
nije inako. Koji si je ovo život? | 

Skup. Zlu mraku sam skrio? (udari je dlanom po 
obrazu) Na ti tezoro! To t' sam skrio! tako se krije! 


Na jauk Varive Andrijana od gore se oglasi, kara- 
jući otca. Starac sad Varivu opet odtjera, neka ide. Andri- 
jani u treći pod') i prosbori zatim kratak monolog, kako 
je čovjek viekom brižan i nespokojan, kad ima novaca. 
Osvjedočiv se onuda, da su njegovi svi gore u kući, naloži 
im, neka ugase oganj, neka zatvore vrata, a dodje li tko 
od susjeda zajimavati štogod, neka kažu, da su lupeži sve 
ukrali, a ne ima ništa više u kući. Sad mu je otići, jer 


* od njekoga dužnika ima prijeti novaca. Težko mu je dielit 
: se od svoje kuće, u kojoj je toliko blago, ali što će? duž- 
: nost i interes opet ga drugamo zovu. On sad rado ne 
prolazi ulicami; čini mu se, kao da ljudi na njem poznadu, 


da je sada bogat. Tim ode. 


Scena terza. Kamilo, Gruba (a poslije Variva.) 

Kamilo za dva mjenćeoka?*) miti Grubu, neka mu 
dozove Varivu; a jer joj je to malo, on joj za sjutra obeća velik 
ubrusac. zahare*). Ali evo i Varive; ona mu sad očituje, 
da Andrijana ima poći za starca, a na cvielne ricči Kami- 
love. uzme ga tješiti, da Andrijana samo za njega žive i 


1) Isto što sprat, kat. 
2) Njeki stari talijanski novac. 
3) sacebarum: šećer, slador. 


mw. 


umire. Još Kamilo kaže, da će po Grubi poručiti, što valja 
da rade i onda svi odu, jer evo njetko ide. 


Scena quarta. Dobre, Kamilova mati i njezin brat. ' 
Zlatikum. 


Dobre hoće bratu ovdje nješto na samu da spo- 
mene, a na njegov prigovor, neka mnogo ne okoliša, jer 
da: on od njena razuma ima silan respekt, ona zaište od njega 
da se oženi, da im kuća sjemenom ne pogine. On se doduše ' 
tomu živo opire, jer da je preveć star: ,donjekle davah 
razumjet, skuboh') sjedine, starost ne mogoh skrit; brada : 
sva pobielje; ako bih bradu, ali kose ne taje; ako bi kose 
skrio, kašalj grinje odkriva.“ Dobre mu prigovara: ,star | 
tko je nemoćan“, a njemu treba, tko će ga u starost gu- ' 
vernat*); zato mu je ona već i našla djevojku sa vele tisuć 
dukata prćije. Ali Zlatikum toga nipošto ne će; takova bi # 
mu žena uviek spominjala, da ga je kupila, a bila bi toli | 
raztrošna, da im careva riznica ne bi dosta bila. Nu Dobre 
ga moli te moli, tako da on napokon ipak pristane, ali da 
će uzeti djevojku siromašnu i baš mu se svidje susjedova 
kćerka, On je Skupu, kad mu je isti jednom spovjedio svoje 
ubožtvo, obećao, da će njega imati na pameti, ako bi se 
ikad odlučio na ženitbu. Sestra pristaje, a Zlatikum ode, 
da potraži Andrijanina otca, pa će o svom naumu s njim 
govoriti. 

Fimis primo atto. 

Atto secondo. 1 

(Prizor prvi). Munuo, djetić Kamilov, Gruba, Kamilo. 

Najprije Munuo sam tuži se, kako je mučno služiti ' 





1) Skubsti starohrv. isto što čupati, 
5) Ravnati, 





] 


I 


u 


sma 


namurana (to će ovdje reći zatravljena) gospodara. Sad ovo 
zapovieda, a još niesi izvršio, već drugo hoće da mu ura- 
diš. Nikad ne ima mira! A najgorje je, kad počme uzdisati 
za svojom  nesudjenicom i naricati, što je hoće za starca 
da udadu. Bilo bi borme najbolje, da se i on zaljubi, jer 


= ,Služiti mahnitosti ne more se bez mahnitosti.“ Nu evo 


Gruba ide. On se s njome našali, veleći, da ga je svega 
obmamila i nudja joj jabuku (u znak, da bi je rada ože- 
nio.) Nu ona ga dosjetljivimi riečmi odbija i ode. A jedva 


oMunuo na to počeo uzdisati za njom — evo mu gospodar 


dodje, zovne ga i obojica brzo odu (ne zna se za čim). 


Scena seconda. Skup, Zlatikum. 
Zaludu je Skup otišao utjerivat dugove. Sad. bjež 


natrag svojemu blagu, koje bez vonja ima veći vonj neg 


svi vonji. I strah ga je, njeki su ga već i obonjali: koji 
mu se prije ne javljahu, sad mu se javljaju. 

Ali evo i Zlatoga kuma. Po prijaznom njegovu pozdravu 
Bkup sudi, da je i ovaj već obonjao njegovo zlato, i iz toga 


'se razvija osobito komičan dialog. Ni onda, kad Zlatikum 


zapodjene razgovor ob Andrijani, starac se ne može primi- 
riti, jer je uvjeren, da ju onaj pita samo radi prćije. Istom 
onda popusti, kad mu je Zlatikum obrekao, da će uzeti 
djevojku i bez prćije, pa da će i njega bogca još u svojoj 
kući prehranjivati. Ali Skup zahtieva, da se u patu ma- 
trimonijalu ne dekjarava') nijedna stvar, ni da se razumije 
prćija, ni da se ne razumije, ni da bude oblegan*) veće 
ništa.  Zlatikum i na to pristane i ode priredjivat svatbu. 
Ali Skup opet sumnjajuć za njim govori: ,»Podj u slavu 


1) Da se u bračnom ugovoru izrikom ne spomene. 
2) Obvezan. 

božju i hodi tiho i brzo kao ti drago; od moga tezora ti 
ne ćeš radovat. Scieni, da je veće njegovo, na to zija; a 
vjetra će proždriet. Za ino se nije objesio, da ovu paren- 
tijeru') sklopi, neg za munut?) moje tezoro; a vraga će 
probavit.“ | 
















Scena terza. Skup, Variva, Kamilo, Munuo. 


Skup dozove Varivu pa joj kaže, da će Andrijana 
bez prćije poći za Zlatoga kuma, On da će poći kupit, što gš 
je od potrebe (ode). Evo sada Kamilo i njegov sluga Mu 
nuo. Jedva mu Variva priopći, što joj je gospodar rekao, 
a mladić s mjesta što ne svisnu od tuge i nevolje. Ali se 
Munuo odmah dosjeti lieku: 
| »Podj doma, učini se nemoćan, neka je meni. Biet 
ću, da si namuran na tu djevojku, kako si čuo, da je suš 
ovako vjerili, da se s' ti razbolio i da hoćeš umriet.“ 


Kamilo pristane na taj priedlog, jer da je u istinug 
na smrt bolestan, ali bi rado prije još sam s Andrijanom 
govoriti. Variva mu to brani, ali mu mora obećati, da će 
sve učiniti, štose možea da mu Andrijana vjerom ne krene, 


a na to jedva se od sluge svoga dade odvući, da učini, št 
je naumio. | 


Scena quarta. Pasimaha (sluga Zlatokumov), Gruba; | 


Pasimaha odposlan od svoga gospodara, da prired&š 
svatbu, hvali se, kako je vriedan, kako svatko na zvuk nofg 
vaca doliće i pita, što želi, i kako će krasno zadovoljiti na: 
logu.  Dodje Gruba i prigovara ovomu braku, a Pasimahs; 
u šali se njoj ponudja za supruga. 


—_ 





1) Rodbinstvo. 
?) Ugrabit, 


se. Sl e 


Finis secondo atto, comeza') 


. serernanii 


Terzo atto. Scena prima. Dobre, Gjivo. 


Dobre je u brizi, da Skup ne bi htio preniekati 
zadanu rieč, jer se čini, da brat njezin baš ne mari bog 
zna kako ženiti se. Dolazećega Gjiva zapita, je li djevojka 
povoljna braku, a on veli, da jeste — nu za malo izidje 

\ na vidjelo, da on ne_ misli braku sa Zlatim kumom, nego, 
) kako je dočuo, sa Kamilom, sinom Dobrinim. Dobre se na 
oto silno razljuti i počme psovati i Kamila i Andrijanu i sve 
. mlade djevojke, kakove su sada, jer se ne poudavaju, da 
(ć budu dobre gazdarice i kući da privriede, nego da ništa ne 
rade i samo nakitu da prianjaju. Gjivo ju stane _pomirivati, 
t da njih dvojica uza sve psovke opet ne mogu sadašnji sviet 
1 navraćati na staru kriepost, a da bogatih muževa gospodje 
baš i ne trebaju rabotati kao godišnice, a napokon da bi 
1 Ona kao mati svomu sinu jedincu već mogla po volji učiniti. 
ih | 
e. 
5 Gruba dodje pa najavi, kako je Kamilo obolio i 
; hoće da umre. Dobre sva zastrašena upita što mu je, a 
Grube drastično opiše njegovo stanje te da je obolio, čim 
je začuo, da mu se dundo vjeri sa Andrijanom,  Gjivo na 
a.to učini ujedljivu primjetbu, ali Dobre mu i ne odgovara, 
itego ga šalje po liečnika, a ona sama sa Grubom brže 
bolje poteče bolestnomu sinu. 


Scena seconda. Gruba, Dobre, Gjivo. 


dl : . . 
; Scena terza. Pasimaha, Driemalo, Variva. 
Pasimaha natovaren  kojekakvimi  jestvinami veseo 


dolazi sa svojim pobočnikom Driemalom sboreći ovako: ,Tara 





1) Isto što comincia, a to će reći: počima. 


€ 

tara tan, ništo nam ne manjka neg tambur, da je exercit 
pravi; trunfanca') ovo je, vojska, u koju svak dobrovoljno [ 
na sodu*) ide. Ovoj se vojsci kaštjeli3) svi pridaju, od ovake 
je vojske kapetan blažen, jer vazda viktoriju ima, s ključi 
svak trči. Blaženi, tko nas može primit. Driemalo, mahnig 
bandijerom*), da se ova fortezza*) prida“. Tim obojica hoćeš 
silom a kuću, kao da im sbilja valja osvojiti tvrdjavu, ališi 
Variva od sgoraih upita, po što su došli. Oni joj vele, da 
ih je poslao Zlatikum, a na to ih ona pusti u kuću. 


Scena quarta. Munuo sam 


došao je, da uhodi, što se ovdje radi. Zlo i naopako! nje- 
gov gospodar tobože umire, a ovdje se pripravlja svatbal 
Andrijane, no ne da podje za nesretnoga Kamila. Hoće da 
ode, ali u taj par Skup dolazi a Munuo se skrije na stranu,f 
misleći, da će tako štogod više vidjeti i čuti. 


Scena quinta. Skup. 


Starac uzdiše od težke muke, s kojom je skopčan: 
udatba kćeri. Evo sad je bio na trgu, da kupi, što svatb# 
treba, ali tamo sve skupo, a on se bogme ne će dati nji 
velike troškove, te voli zatajivati svoje tezoro 1 učiniti 
se ubogim. Na jedanput nješto u kući tresne, a Pasimah\i 
iznutra viče: | 


»Čuješ li Driemalo, zaspao si gori. Munčjelu iz ognji 
šta, munčjelu ! | 








1) Trionfanza: slavje. 
%) Soldo: plaća. 

2) Castello: tvrdi grad. 
*) Bandiera: zastava. 

5) Tvrdjava. 


= Moras 


a Skup. Ajme, munčjelu, tezoro! Lupeži! Je li tko? 
|Pomaga | 

Driemalo. Munčjelu ti nosim. 
Skup. » Nosiš! Ah tradituri'), asassini ?), lupeži, ah!“ 
itime bane unutra na vrata. Munuo sakriven jako je željan 
doznati, što je na cieloj toj buci. 


Scena sexta. Pasimaha, Skup, Driemalo. 


Pasimaha i Driemalo uzeše njekakov lonac sa ognji- 

šta, a Skup ih sada sav biesan iztjera iz svoje kuće uz 
silne psovke i kletve. Njih dvojica i sad niesu izgubili 
<. dobru volju, nego se tješe, da su razbijena vojska i da ne- 
“ prijatelj ima viktoriju. Skup još za njima psuje, a oni odu. 
: Munuo pako očituje u svom skrovištu radost svoju, 
ošto se je pir za večeras razvrgao. Al evo iz kuće Skupa. 
Nješto mrmori u sebi, a Munuo se napinje, ne bi li čuo, što 
starac govori. 


\ Scena septima. Skup sam 


veseo je, što je sve tako dobro prošlo; ne nadjoše mun- 
čjele sa zlatom Nu da mu je znati, kako je Zlatikum do- 
znao za njegovo tezoro, da ga proždre? Ali ga lje ne će dobiti. 
*Kćer nek uzme, kad mu drago, ali zlato ostat će u Skupa. 
| : 
i Scena octava. Zlatikum, Skup. 

ti Zlatikum idući nije spazio Skupa, i za se govori, 
ikako su ga evo svi znanci i prijatelji pohvalili, što uzima 
*siromašnu djevojku. Kad bi uviek bogat uboga pomagao, 
ikad bi bogati ljudi samo uboge djevojke uzimali, i grad bi 


1 1) Traditore : izdajica. 
| 2) Lupeži. 


Ma: | ga 



















bolje stao, jer nebi bilo toliko sirotinje. Bogati misle, da ć 
bolje proći, ako uzmu žene sa velikom prćijom, a ne znaju 
koliko im od toga bude muke i troška. Ali kad bogata 
uzme siromašnu djevojku, ona je čedna i njemu  poslušnaš 
ne smije toliko zahtievati, a muž uvidjajuć njenu  čednos 
više joj daje, negoli je ona i zatražila. 


Stanke ovih moralnih refleksija izpunjava Skup uz 
hićenim povladjivanjem istieh nazora. Sad istom uvjerio sli 
je, da se od Zlatoga kuma ne ima bojati svomu novcu, df 
kad je ovaj zamuknuo, Skup mu se javi inaglas ga opetl 
pohvali radi njegovih pametnih riečij. Ali dalnji razgovori 
njihov takov je, da Skup iz ujekih sasvim bezazlenih riečid 
Zlatoga kuma, naperenih proti lakomosti, opeta počme po 
sumnjavati, nije li Variva njegovu budućemu zetu štogodi 
izbrbljala o munčjeli, a kad mu Zlatikum očituje, da će jošš 
večeras dovesti popa i pir slaviti, Skup pristane ali odluča 
na gostbi ne piti vina, da ga ne bi njemu na uštrb om 
milo, i smisli se, da bi najbolje bilo za ovu noć smjestiti 
munčjelu sa zlatom u bližnju crkvu; odanle ju sjegurnif 
nitko ne će odnieti. 


Medju tim Munuo, još uviek sakriven, tuguje, što| 
njegovu gospodaru ne ima spasa. Morao bi otići kući, d| 
najavi, kako stvar stoji, a opet mu sene daotići, jer sluti, 
da u starca Skupa ima njekakvo blago. Starac sa mulj 
čjelom ode u crku, a Munuo vidi, kako ju bašu grob njeli 
skriva. Izišav iz crkve Skup sam sebe uvjerava, da nitkt 
ne će dirati blago u grobnici, ali da bude još sjegurnij 
zatražit će u djaka ključe od crkve, da ih zaprievši crkv 
preko noći pri sebi drži. 


Munuo hrli, da vidi, što je u grob metnuo. 


- 
dii — 


Fims terzo allo. 


Quarto atto. Scena prima. Munuo sam 


Laiš ari ziva > 
.. 
rana gar 


: ugrabio zlato, i uvjeriv se, da ga nitko ne vidje, izčezne. 


Idu Pjerić i njegov dundo Niko. 


Pjerić zamoli Nika, da bi učinio veliko djelo. Nu 
* namjerio se bašna pravoga. Dundo psuje i njega i sve mlade 
š ljude Dubrovčane, da se samo potiplju, da se samo znadu 
o svadjati i punjalićima!') sjeći, da nose plašte od persa*), gaće 
ć od svile i profumane*) rukavice, a to sve mora doći od 
“ preko mora, jer im domaća haljina više ne valja. -A gdje 
' su littere*) ovoga grada ? gdje su kostumi$)? Sramota je 
* svakomu hodati u školu, a nije sramota ne umjeti ni pisati 
“ni čitati. oPjerić od tih prodika strogoga ujca jedva dospije te 
“ uhvati rieč. Nije sad govora o kakovih pustolovinah, nego 
ćmu je prijan Kamilo obolio, i od toga evo sada u njega 
itraži lieka, Niko drži, da je Kamilo valjda noću se potu- 
t cajuć obolio, i veli, da je on doduše liečnik, ali takov, koji 
\ medičinava*): ne hodite po noći; širupiva"): hodte na skulu, 
reubarbarva*): izagnite injoranciju iz vas, da kad na staros 
 dodjete, da nieste kao i njeci, koji ni sebi ni republici ne 
valjaju, koji su od štete, a niesu od koristi. — I tako je 
starac mrgodan, da ni onda ne će da pomogne, kad mu 


 Fjerić očituje, da je Kamilo za to obolio, što mu ne dadu 


, 


1) Pugnale: velik nož, bodež. 

ki 2) Pergo: njekakov grimiz zagasite masti. 
| 8) Mirisavkom pokropljene. 

*) Poznavanje knjižtva. 

' 5) Cudoredje. 

%) Liek daje. 

7) Sladoraču prepisuje. 

8) Rebarbaru daje. 


mar oo 


vjeriti se sa Andrijanom, nego i u tom nalazi povoda kojeli: 
kakovu rezoniranju.  Pjerić žalostan odrekne se svake naddš: 
na pomoć od te strane, ali opet neće da popusti, ne bi 1 i 
kakogod drugačije spasao nesretna prijatelja. 
Njih dvojica odu, a Skup opet se stvori sa ključii: 
od crkve. Njemu je pop govorio o svjetini, koja toli malo 
za crkvu mari i nikakove lemozine ne dieli, ali starac gd 
smije i kaže, da se ni od njega ne će okoristiti. J ode i? 
crkvu, da prigledne svomu tezoru, | 


























Scena seconda. Zlatikum, Pasimaha. 


Dodje Zlatikum, da prigledi, što Pasimaha radi, 
evo njega, te gospodaru izpovjedi, što mu se kod Skup: 
pripetilo. Zlatog kuma to srdi i već se počima kajati, šta. 
se je dao nagovoriti na ovaj nenaravni brak. U taj hip Sku : 
izleti iz crkve uz biesni krik: Ašašini — uhiti, drži! sakri 
legjo! i prodje ostavljajuć Zlatog kuma u sumnji, da sg 
je pomamio. Sad ga je minula već svaka volja ženitbi (odoše | 


Scena terza. Munuo, Gruba. hh: 
Munuo sav usopljen doleti; spravio je sretno di i» 
tezoro, te je sad bogat čovjek! . 
Ide Gruba, pa ga kara, što ne dodje kući gospe 

daru, koji malo što nije već mrtav. Ali briga Munula za gospo: X. 
dara; on Grubu opeta zaprosi, kako je već na početkag“ 
komada, ne bi li ona btjela postati njegovom ženom ; o 
ju ima čime hraniti, i te kako hraniti. Ona ga pita, hoć 2 
li joj dati dumanskih') prikla*) i makarula?), pa onda pr. : 
E: 

1) Dumna, duvna (od lat. rieči domina) isto što opaticj 
koludrica. 


2) Prikla njeka tjestenina, 
3) Maccaroni 


kom |# Zu 





S a 


*ganiee i kuljena i mavasije'!) i t. d., a kad on veli, da 
će joj sve to dati poslije, ona mu odvrne, da će ona i nje- 
gova biti poslije, i ode. Munuo malko pouzdahne i poželi, 
da bi sretno _ umaknuo sa svojim blagom — al od nje ne 
(će popustiti. 
| 

Scena quarta. Variva sama. 
| Veli, kako Andrijana sdvaja, a i Kamilo mre od 
jada. Sad su Zlatikumovi momci ostavili kokoši i kozliće 
u kući a ona ne zna, što će s njimi. 


Scena quinta Gjivo, Dundo, Niko. 


| Gjivo vrlo filozofski  monologiše o tom, kako ima 
ljudij tihe ćudi, s kojimi se da nješto opravljati; drugi 
su opet svoje glave, a s timi nije na kraj izaći. Takova 
je Kamilova mati. On mlad pa zaljubljen gine i mre, a 
mati mu govori: bolje da umre neg da to učini, bez prćije 
da se vjera. Ali Gjivo će gledati, ne bi li stvar kakogod 
izravnao. Govorti će Skupu, a sastane li Zlatog kuma, reći 
“i mu, neka se msne toga braka, jer što je bog sklopio, 
toga ljudi ne imaju razvrći. Al evo dundo Niko. Gjivo se 
trudi, ne bi li ga kako sklonuo, da se i on lati posla a 
na sreću Kamilovu: ali ovaj opet rezonira i psuje, ne 
slušajuć ni na najpametnije razloge. U to dodje Gruba, po- 
love Gjiva, da bi došao Kamilu, i nakon smiešnostidna 
iklievanja zapita Gjiva za savjet, što bi radila, jer da 
oj je Munuo rekao, da bi rado pošao za nju. Gjivo joj 
eli, neka mu odgovori: ,idi!“ 


Finis quarto atto. 





') Vino malvazijsko - 


= JAG 











Atto quinto. Scena prima. Kamilo, Skup. 


Kamilo nesretan ide da potraži svoga slugu Muf: 
nula, koji ga je tako liepo naučio, da se stvori bolestnimE 
Još da mu je vidjeti Varivu, da se s njome barem porazi 
govori. Ali eto Skupa. Medju njima dvojicom razvije se 
jako komičan oduži dialog. Skup najprije sasma općenit 
natukne, da li Kamilo već što zna,a ovaj odvrati, da znad 
ma da je on njegov prvi (misli od svoga dunda_Zlatog kumajš 
Skup to razumije ovako, kao da mu je Kamilo tezoro ukrao 
i sad zatraži, neka mu ga povrati, ali Kamilo ne će t 
ne će da povrne ono, što je od Skupa uzeo. A kad mu jo 
izpovjedi, da se to sbilo uz privolu Andrijane, starac Sku 
proklinje i svoju kćer i Kamila i ode, da ga obtuži — 
još nijedan ne zna, što drugi pod ovom upitnom ukra 
denom. stvarju razumije. Kamilo tek naslućuje, da to valjd 
nije Andrijana sama, jer se sjeća, kako je Skup o njekakv& 
tezoru natucao. Ide da vidi, što će s toga biti. 


Scena secunda. Munuo, Pijerić. 
> £) 


Munuo sa munčjelom pod skutom boće da ubjegn 
ali ga zaustavi Pjerić i zapita, što to nosi. Ovaj se otimlji| 
i veli, da je Kamilova njeka stvar; nu on mu ne vjeruj 
i kaže, da će poći s njim do Kamila, jer sve sumnja, db 
bi Munuo rado uteći. I spopane ga za vrat, da mu se puten 
ne bi mogao oteti. . +1: 


Scena terza. Skup, Kamilo, Zlatikum. 


Skup jaran spopane Kamila, da mu povrati tezoro 
Ovaj kaže da niesu ni on ni kći njegova uzeli nikakva tel 
Zora, već da se je sa Andrijanom tajno i zavjerio i vje 
čao. Ova izjava Skupa još više razjaruje. On njemu ne di 

a se tobože vjeri za njegovo tezoro, otimljuć mu kćer ; 
Mišći njegova već imade zeta. Ali sada i Zlatikum dodje do 
ninfieči; njemu je ciela ota stvar dodijala i zato već ne će da zna 
arab vjeritbi i ženitbi. Ugovor nije nikakov načinjen, a zato 
je Bkup od njega ne ima što da traži. Ali sada zlo i naopako! 
eni&kup u tom nazrieva vražku spletku, lišiti ga njegova te- 
mdgora pod izlikom, da bi tobože uzimali njegovu kćer. I 
dai pograbi Kamila i zagrozi se, da ga ne će izpustiti 
kraprije, dok mu ne povrati ukradeno tezoro.: 


: Scena quarta. Gjivo, Kamilo, Zlatikum, Pjerić, Mu- 


: A uo, Skup. 


Bi Gjivo dolazeći sav u čudu zapita, što se to sgadja, 
ikr& Kamilo mu u kratko odvrati da Skup od njega hoće 
i e tezoro. — Oni u rieči, al Pjerić vodi Munula. 
akvta pitanje Pjerićevo, što se tuj radi, Munuo, progledav odma 

+ situaciju, počima Pjeriću razlagati . . ....... : 


š Dovle teče naš rukopis, po kome je ciela komedija 
osugreštam pana. U njekom izvadku pako, koji je prišit istomu 
rop nalazi se još njekoliko izreka bez saveza, iz kojih 

tek slabo daje zaključivati na svršetak komedije. Evo ih: 


eruj 
m »Veće ne pitajte, tako mu ištom recite. 
utor Je li bog živ ali spi? Da bi bog učinio, da zlom 


smrti umrem. 
Ah, hvala bogu, odahnuh. 

| Ja se izprtih, za riet istinu, težka bremena.“ 

701" BRieči ove, bez saveza iztrgnute iz rukopisa, a ne 
a izna se u koju svrhu, težko nam dadu zaključivati na konac 
vjekomedije, Medjutim ipak nije težko naslutiti, kako se komad 
ne dgvršuje, pa ćemo se s toga i trsiti, da kakogod po sadr- 

9% 


9) = 






žaju barem  rekonstruiramo, što je izgubljeno. Nu priji 
toga valja nam obaviti još drugi glavni posao, naime uči 
niti prispodobu Skupa sa Plautovom Aulularijom, koja i 
po izpoviedi samoga Držića služila uzorom njegovoj komedijiši 


Za tu će svrhu najshodnije biti, da prije svega 
kratko pripoviedamo sadržaj latinskoga izvornika. 





Evo ga'): | 

Lar kao prolog pripovieda, da mu je djed sad&| 
njega kuće vlastnika povjerio blago, koje je zakopan 
usred ognjišta. Sin onoga čovjeka tako je slabo mario u 
svoga kućnoga Lara, da mu ovaj nije htio odkriti sakriveno 
blago. A i sadanji gazda toga ne bi zaslužio; ali imade 
kćercu, koja je tako pobožna, da mu svaki dan žrtvuje, i 
za to je oteu njenomu pokazao blago. Sa djevojkom svjerlt 
se je njeki mladi čovjek, a da se njih dvoje lakše dobiji,| 
. Lar će učiniti, da starac, ujak mladićev, ide prositi djevojku. 


,9ed hic senex iam clamat intus, ut solet, 
anum foras extrudit, ne sit conscia. 
credo, aurum inspicere volt, ne subruptum siet““. 


Actus I. (Se. 1.) Euclio, Staphyla. | | 
Euklion tjera Stafilu iz kuće, sumnjajući, da od | 
znade za njegovo blago. Dok je on zatim na čas otišao "| 


kuću, da prigledje svojemu blagu, ona vani jadikuje i kaže, [ 

it 

1) Ovdje ćemo odma nabrojiti lica Plautove komedijd: 

Lar Jamiliaris prologus (Satir) — Euelio senex_ (Skup) — Str 

phyla anus (Variva) — Ennomia_mulier_ (Dobre) — Megadoru 

senex (Zlatikum), Strobilus servos (Pasimaha?) — Anthrax cocui, 

Congrio cocus — Phrygia tibicina — Eleusium tibicina (mjese | 

ovih svih u Skupu je Driemalo), — Pythodicusservos (dolazi SAVI 

jedanput; zadaću nješovu preuzima Munuo) -— Lyeonides sli 
leseens (Kamilo) — Strobilus Karpino servos (Munuo). 


Be, go 


[da već ne će premučati, da se je njegova kćer zavjerila mladu 
«čovjeku. | 

| (Se. 2.) Euklion izadje i zapovjedi joj, neka čuva 
kuću. Ako bi tko došao, da nješto uzajmi, neka kaže, da 
je kuća okradena, a i vatru neka utrne. On mora otići, 
jer će magister curiae gradjanom dieliti novce; ako on ne 
bi išao po svoj dio, ljudi bi mislili, da je bogat. I onako 
mu se čini, da već znadu za njegovo blago; jer mu se sad 
puno svieta javlja, koji za njega prije ni marili nisu;  po- 
“zdravljaju ga, zameću s njim razgovor. Poslije će se brzo 
povratiti kući. 


Actus II. (Se. 1.) Eunomia, Megadorus. 


| Eunomija nagovara brata, neka se ženi, a on po- 
slije dužega oklievanja pristane, ali da će uzeti Huklio- 
novu kćer. | 


l 


(Se. 2.) Euklion badava je otišao : nije tamo bilo ma- 
gistra kurije niti gradjana. Megador ga pozdravi i zametne 
razgovor. Euklion misli, da mu je i taj već obonjao zlato, 
i skoči u kuću, da vidi, je li sve u redu. Povrnuvši se 
nastavi razgovor. Megađor od njega prosi kćerku, a Hu- 
klion mu je daje istom onda, kad mu obrekne, da ona ne- 

treba donieti miraza. Njeki zveket opet odtjera zastrašenoga 
Hukliona u kuću, ali ono je njeki radnik, koji u susjednoj 
; Megadorovoj bašći zemlju prekapa. Megador još veli, da će 


još danas svatove slaviti, pozove slugu svoga Strobila i ode. 
li 


: (Se. 3.) (Huklion i Stafila). 

| Euklion služavki naloži, neka pripravi sve za sva- 
otove; jer će se još danas pirovati. Ona nesretna jauče i 
| veli, da se sada već stanje kćeri Euklionove ne može dalje 
tajiti. 


_ 9. 


Actus III. (Sc. 1.) Strobilus, Anthrax, Congrio 
(Phrygia, Eleusium). | 

Dodju sa jestvinami, Strobil pripovieda, kakov je 
škrtac ovaj Euklin, te onda razdieli svoju družbu; njeki') 
će u kuću Euklionovu, a njeki u Megadorovu, da se pri- 
< prave gostbe. Kod Eukliona noska se paze, da ništa ne it- 
gine, jer će starac inače kazati, da su kuhači ukrali. 

(Se. 2.) Strobilus, Staphyla, Congrio. | 

Strobil kuca na vrata, neka Stafila otvori, jer 
evo da su došli Megadorovi kuhači, da donesu jela za pr 
Ona se najprije gradi nevještom, ali onda otvori. 

(Se. 3.) Pythodicus 
došao da nadzire kuhače. 
| (Sc. 4.) Huclio 
ide sa trga. Tamo je sve skupo pa zato nije ništa kupio 
do nješto tamjana i vienac cvieća za Lara. Ali evo otvo- 
rena vrata kućna, a u kući njetko viče:  ,,Ovaj je lonac 
malen, traži veći!“ Euklion sdvojan potrči unutra. 

(Se. 5.) Anthrax 
dodje da traži od Kongriona iioskka saćuricu. . Guje buku 
i pobjegne. 

(Se. 6.) Congrio | 
iztrči iz kuće i jadikuje, kako ga je starac sa toljagom 
izagnao. 

(Se. 7.) Euclio, Congriv. 

Huklion potekav za Kongrionom hoće da ga pri: 
javi policiji. Iza dugotrajnoga natezanja tek se sporazume, 
zašto je Kongrion u kuću došao, i sada mu Huklion naloži 
neka dodje da kuha, kako mu je njegov gospodar rekao. 


9) T. j. Strobil sam sa Kongrionom i jednom od sve 
račica (Eleusium). 

(Sc. 8.) Megadorus. Huclio. 


Monolog Megadorov 0 dobru njegovu izboru (slično 
kao u Skupu čin III. prizor 8.). Na koncu Euklion sebi 
veli, da će svoje blago za ovu noć spremiti u svetištu 
božice Fide. | 

Actus IV. (Se. 1.) Strobilus. 


Muka je služiti zaljubljena gospodara. Sad ga je 
isti ovamo poslao, da vidi što se radi u kući Euklionovoj. 
On će sjesti do žrtvenika Fidina; odavle bo mu je naj- 
lakše pregledati kuću. 


(Sc. 2.) Euclio, Strobilus. 


Euklion spraviv je blago svoje u svetištu, a izašav 
spazi Skrobila. Misleći, da ga je ovaj uhodio, najprije ga 
strašno iztuče, a osvjedočiv se, da nije ništa uzeo, odtjera 
ga, i onda ode skrivat blago u Silvanov gaj. Medjutim se 
je Strobil povratio pa kaže, da će se popeti na stablo, da 
vidi, što će dalje biti. 


(Sc. 3.) Lyconides, Eunomia. 


 Likonide nagovara mater, neka nastoji, da on do- 
bije kćer Euklionovu, jer da je ona u istinu već njegova 
žena. Uvjerivši se mati, da je tomu sbilja tako, obećaje 
mu, da će sa Megadorom stvar izravnati. Likonide se čudi, 
što mu ne ima sluge, 


(Sc. 4.) Strobilus 


dodje sa loncem i pripovieda, kako ga se je dokopao. Ode 
kući, da ga tamo sakrije, | 


(Se. 5.) Euclio 


kao lud doleti i sdvojan nariče, jer mu je ne stalo blago. 

(Se. 6.) Lyconides, Euelio. 


Likonide dolazi, da od Eukliona izprosi djevojku, dl 
ovaj ga drži za tata i bjesni proti  njemu'). Napokojh 
ga ipak Euklion razumije, što želi, i ide u kuću, da se 
osvjedoči, da li je istina, što mu je Likonide rekao o svojoj 
vjeritbi s njegovom kćerju. 

(Se. 7.) Strobilus, Lyconides. | 

Evo Strobila. On svomu gospodaru izpovjedi, da je 
ukrao Euklionovo blago, pa ga onda moli, da bi ga sada na 
slobodu pustio, jer je evo mahom strašno obogatio, Ali 
Likonide kruto ga spopane kao tata i zahtieva od njega, 
neka mu blago odma povrati. Nu to se Strobilu ne mili 
te on stane opet tajiti, veleći dane zna ni za kakovo blago 
te da se je samo našalio. . . .. 


I tuj se prekida rukopis, u kom nam se je sačuvala 
Plautova Anlularija. Već u gornjem prizoru imade nedo- 
stataka i praznih mjesta, a sad već ne ima ništa dalje, do 
dvie nesuvisle izreke od petoga čina. Nije nam dakle ni 
odovud možno stvoriti si autentični zaključak ciele kome: 
dije. Nu u jednom Basilejskom izdanju Plautovih komedija, 
koje imadem slučajno pri ruci, čitamo i svršetak Aulularije, 
nadopunjen po njekom sredovječnom učenjaku i pjesniku 
latinskom (Codrus Urceus*). Mi ćemo taj svršetak dakle po 
Urceju izpripovjediti : 


1) Ova je ista komična scena puna nesporumljenja kao 
i u Skupu čin V, prizor 1. 


2) M. Plauti comoediae XX. ex antiquis recentioribusque 
Beonrlinibu: ... . recognitae ete. Basileae an. M. D. XXIII. 
u predgovoru nadpisuje se kao izdavalac And. Cratander. 

3) Optime lector, ne quidquam hoc in ope desiderares, 
adiecimus Aululariae, quae alioqui imperfecta habetur, comple 
mentum a Codro Urceo additum (uvod). 


u DB sa 


(Nastavak Sc. 7.) Likonide sad sgrabi Strobila, guši 


.oga i zaprieti mu se, da će ga dati strašno kazniti, ako ne 

povrati blago. Strobil, samo da se oslobodi iz šaka Liko- 
nidovih, obeća da će ga povratiti, ali pod tom pogodbom, 
da mu se sloboda pokloni. Ijikonide mu to pred svjedo- 
cima Megadorom i Eunomijom obećaje. 


Donesavši Strobil žaru sa blagom, dozovu Eukliona, 


okoji je kao lud od radosti, što mu se je izgubljeno blago 

| opeta našlo. Na prigovor Likonidov pako, koliko ga je to 


blago stojalo muke i bruke, on njemu daje i kćerku i blago, i 
zamoli samo, da bi Likonide i njega u kuću za svojega pri- 
mio. Strobil dobije nalog, da večeru pripravi. Isti završuje: 


Spectatores, naturam avarus Huclio 
mutavit, liberalis subito factus est. 
Sic liberalitate utimini vos quoque, 
et si fabula perplacuit, clare plaudite, 


Vjerojatno je, da je M. Držić baš ovo basilejsko 


“ izdanje upotriebio, da po njem izradi svojega Skupa. Premda 


zato ne ima nikakovih dokaza, (izuzam možda tu okolnost, 


oda je scenična razdjelba Skupova sličnija razdjelbi onoga 
* izdanja nego li modernih), to bih ja ipak tako sudio po tom, 


.«. 


—_ 


s» 


Sj 4 a 


što se posljednje dvie izreke u izvadku (Ah, hvala bogu, 
odahnuh — Ja se izprtih, za riet istinu, težka bremena) 
najbolje dadu protezati na taj momenat, gdje je Skup, do- 
kopav se opet svojega blaga, isto blago poklonio Kamilu 
kao miraz svoje kćeri Andrijane, da se tim rieši težkoga 
bremena t. j. težkih briga o tome kobnome zlatu. 


Time dakako ne htjedoh reći, da bi Držić konac 
svojoj komediji. bio možda udesio posvema po slovu ovoga 
originala. Jer toga cieli sastav čina a i posljednji prizor 

napose ne dopuštaju, Vjerojatnije je, da se ,Skup“ ovakg 
završuje: | | . 


Munuo videći, da bi Andrijana bila po svoj prilici 
izgubljena po Kamila (jer on ništa ne zna o Zlatokumovoj 
izjavi u činu IV., priz. 2.), obrekne Gjivu, da će dat te- 
zoro, ako njegov gospodar dobije snubljenu djevojku. Taj 
se uslov primi od sviju strana, a Kamilo tim dobije dje- 
vojku a s njome možda i munčjelu sa blagom. 


Po svemu, što smo do sada govorili, vidjeti je, da 
Držić nije nipošto htio sliepo oponašati latinskoga originala. 
Prvo primjećujemo, da je Držić komediju cielu lokalizovav, 
t. j. prenio u Dubrovnik i priudesio suvremenim nazorom 
i okolnostim. Po tom je zamienio sve pojmove rimske (ma- 
gister curiae, fanum Fidei, lucus Silvani) sa dubrovačkimi 
kršćanskimi; mjesto robova nalazimo sluge i služavke u 
kojih je vidjeti puno više liepih čovječjih svojstva i osje- 
ćanja nego li u pustih robova rimskih, a Munuo pod konac ko- 
medije ne imade razloga moliti slobodu poput roba Stro- 
bila; isto tako nebi imala smisla scena 1. iz III. čina 
Aulularije, gdje kuhači i sviračice sprovode pravu rimsku 
svatovsku gungulu, Mjesto toga nalazimo više mjesta, odno- 
sećih se na suvremene Dubrovčane (osobito čin IV. prizor 
1., gdje dundo Niko šiba neukost i razkalašenost  dubro- 
vačke omladine). 


Zatim je Držić fabulu komedije znatno razširio, ho- 
teći djelom svojim stvoriti ako i komičnu, a ono ipak istin- 
sku sliku dubrovačkih odnošaja. Da to čim bolje postigne, 
pomnožio je broj lica, tako da su pristupile prema latim 
skome originalu sliedeće osobe; Andrijana (u Aul. dodje 
virgo izza pozornice samo jedanput u činu IV. prizoru 3, 

a prosbori samo njekoliko riečij), — Gljivo, znanac Dobrin, 
oidundo Niko, dva epizodična lica, ali po opreci u zna- 
čaju puno zanimiva a i dosta znamenita po slikanje dubro- 
vačkih odnošaja, — Pjerić, Nikov nećak i prijatelj Ka- 
milov, koji je kao takav i sa psiholožkoga gledišta jako po- 
treban_ kao i po tom, što se po njem i po Gjivu obilni 
čin Skupov lakše razmrsuje, — a napokon Gruba, godiš- 
nica u Dobre, koja kao stalna figura Dubrovačke komedije 
sa svojim ašikovanjem s vragoslastim i previjanim Munulom 
posvema vrši svoju dužnost, da naime zabavlja općinstvo. 
Inače je Držić opet stegnuo, što mu se činilo preveć; mjesto 
Antraksa i Kongriona stvorio je Driemala, a i taj se samo 
jedanput na kratak čas javlja, a neznatnu uložicu Pito- 
dikovu puno je spretnije pridružio Munulovoj partiji. 

Vidimo iz pojedinih prizora, kako je Držić čin ne 
samo znatno razširio i novimi motivi obogatio, nego i inače 
osobitom vještinom znamenito premetnuo i promienio, i. mo- 
ramo priznati, da baš usljed tih promjena cieli komad na 
daleko nadkriljuje Aululariju. 


Kratak priegled ovih promjena potvrdit će naš sud 
6« Držićevoj vještini. 
| Prolog. U Aul. prolog je bitan uvod komediji; Lar 
tudjer naime upravo motivira, zašto je istom sadanji vlastnik 
kuće našao to pradjedovsko blago. Drugačije je to u Skupu. 
Budući da se je ova komedija prikazivala na piru, trebalo je 
odma da se pokaže ,,vesela osoba“, da razigra gledaoce; zato 
mjesto osbiljnoga Lara izidje smiešni Satir, Dubrovčanom 
dobro poznat po Nalješkovićevih i Držićenih komedijah. On 
odma na šalu navraća pripoviedajuć o Njarnjasih (,,kad 
čuje naša kučka bježi, kako od bata; ma ime Njarnjasa ima 
u sebi moć; njar hoće riet: sto, pristolje, gospodstvo — 

na si na se“); onda izjavi onu po svoj prilici izmišljenu o 
vili, kojoj zla svekrva ne da arecitovat prolog; a pri tom 
svekrve zlo prodju. Izpovjediv onda, da je Plautus počet; 
nik te komedije, odma pripovieda sasma drugi komadić iste 
lakrdije, nego li to čini latinski original. Ono o Njarsnja- 
gradu i konačna captatio benevolentiae takodjer je izum 
Držićev. 


Skup. Čin I, 


Prizora prvoga u Aul. ne ima. Povod joj su rieči 
Euklionove u Aul. č. I. se 2. v. 90 i sl.: 


cave, quemquam alienum in aedis intro miseris, 
quod quispiam ignem quaerat, extingui volo etc. 


kao što i namjera  Držićeva, da slušaoca odmA upozna sa 
Grubom, koje u Aul. ne ima. 


Prizora 3. u Aul. ne ima. U njoj vidimo Kamila, 
kako miti Grubu i nariče za svojom nesudjenicom. 


Čin II. 


Prizor 1. uzet je prvom polovicom iz Aul. čin IV. 
prizor 1.; a druge polovice, gdje Munuo veli, da bi bilo 
najbolje, da se i on zaljubi, ondje ne ima. U istom prizoru 
Skupa  Munuo još se sastane sa Grubom a i sa Kamilom. 


Koncem prizora 2. izostavljen ie kratak dialog Eu 
kliona sa Stafilom (u Aul. konac I. čina). 


Prizor 3. počam od druge polovice je originalan ; ovdje 
naime Munuo svjetuje gospodara, neka se učini bolestnim. 


Prizor _4., gdje se Pasimaha pred Grubom hvali, 
kako mu je lahko kupovati stvari za pir, pošto mu je Zla 
tikum dao toliko novaca i dr. originalan je. 

Čin III. 


Prizor. 1. U njem Gjivo govori Mobri u interesu 
Kamilovu. Toga u Aul. gotovo ne ima, tuj Likonidu nije ni 
od kud prijatelja i pomoćnika. 


Prizor, 2. opet je originalan. U njem Gruba objavlja, 
kako se je Kamilo promienio. 


Prizor 3. samo je u činu sličan Aul. čin III. prizor 
1. 2. U latinskom originalu sve je pako raztegnuto i više 
se iztiče podli značaj robova. U Skupu sve je kraće i time 
odpadaju dosadne lamentacije Skupove dobrim dielom. 


Prizor 4. Munuo preuzima ulogu Pitodikovu ; ali 
dočim ovoga za malo bez traga ne stane, Munuo ostaje sa- 
kriven sve dok ne bude ukrao blago; svojimi primjetbami 
koncem svakoga prizora povisuje komičnost idućih situacija. 
U Aul. Strobil preuzima tu ulogu uhode i kradljivca tek | 
činom IV. priz. 1. 


Prizor 6. 1. odgovaraju Aul. činu III. priz. 6. 1. 
ali ne igra jednaki broj osoba, niti Skup sa Pasimahom 
pod konac prizora ugovara. 


Prizor 8. Pod konac ove scene Skup svoje blago 
skrije u crkvu, a odanle ga Munuo odnese, ne skobiv se 
sa Skupom, dočim u Aul, Euklion blago najprije odnese u 
svetište Fidino, a kad poslije na podnožju žrtvenika sa- 
stane Strobila, koji je došao, da uhodi, što se radi u kući 
Huklionovoj, spravi ga u gaj Silvanov, a Strobil i onamo 
za njim ide (čin IV. prizor 1. 2.) 


Čin IV. 


Prizor 1. Razgovor medju Pjerićem i dundom Nikom, 


znamenit radi toga, što Niko kori mladu Dubrovčad, posve 
je izvoran. | 


Prizor 2. Prijava Pasimahina Zlatomu kumu, što 
mu se pripetilo u Skupovoj kući, originalna je. Ovdje se 
Zlatikum  razrsrdi, pa se sam odriče te lude ženitbe, što 
znatno  upliva na svršetak čina. Poslije Skup kao biesan 
poteče iz crkve (Aul. čin IV. prizor 4.) i spopane Zlatoga 
kuma. Toga u Aul. opet ne ima. 


Prizor 3. Taj Munuo zaprosi Grubu, neka mu bude 
suprugom, pa joj obeća sve i svašta, jer je on sada bogat 
čovjek. Odnošaja medju Strobilom i ma kojom ženskom u 
Aul. ne ima nikakova. 


Prizor 4. Variva, kako sama jadikuje — i 


Prizor 5. Gjivo i dundo Niko opet su umetnuti po 
Držiću. Koncem ovoga prizora još Gruba pita Gjiva, bili 
uzela Munula. 

Čin V. 

Prizor 1. Kamilo spopadnut od Skupa radi  ukra- 


denih novaca. U Aul. sličan je čin IV. prizor _6., ali je 
sasvim drugačije motiviran. 


Prizor 2. Pjerić ovdje spopane Munula, neka s njim 
ide Kamilu, u Aul. čin. IV. prizor 7. Likonide sam po- 
grabi Strobila. | 


To su evo razlike medju fabulom Skupovom i Aulu- 
larijinom. One očito pokazuju,. kolikom je samostalnošću 
radio Držić, tako da mu Skup stiče vriednost čisto origi- 
nalne radnje. O sličnosti bo u pojedinih frazah nije vriedno 
ni govoriti. Uza svu pomnju nisam ih mogao naći više od 


jedno 10—12 mjesta; a i ta su sasvim izvrnuta prema 
promienjenomu činu. 


Time sam izcrpao zadaću svoju. Ako je stvar i ma- 
lena, ona nam ipak pomaže osvjetljivati znamenitost Marina 
Držića po knjigu dubrovačku a i sadanju hrvatsku. 


Žalim samo, što se nikako nisam dokopati vrela, 
iz kojih bih mogao crpsti gradiva paralelkam medju imi- 
tacijani Plautove Aulularije od drugih pisaca a na stranih 
jezicih. Nije bo M. Držić. jedini oponašatelj ovoga proiz- 
voda komične literature rimske. 


Ferdo Ž. Miller. 

